section_heading: Životopis
paragraph_text: Rudolf Švagel-Lešić rođen je kao prvo od četvero djece majke Marije (rođene Lešić) i oca Rudolfa Švagela. Roditelji su mu se rano rastali te je majka ostala samostalno uzdržavati obitelj. Iz odanosti prema majci, svom obiteljskom prezimenu (Švagel, Schwagel) Rudolf je dodao majčino djevojačko prezime Lešić te se na gotovo sve radove potpisivao kao Rudolf Švagel-Lešić. Djetinjstvo je proveo u Županji, gdje je polazio osnovnu školu i dva razreda građanske škole.